recursal/SuperWikiNEXT-32B huggingface dataset:
**ראיין קופר** (באנגלית: **Ryan Cooper**; נולד ב-3 באפריל 1986) הוא שחקן ודוגמן אוסטרלי.

ביוגרפיה
--------

ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר. לאחר שלמד בתיכון באוקלנד ניו זילנד, קופר היה לוחם טאקוונדו מקצועי וזכה בשני טורנירים. הוא עבד כנגר שש שנים ועבר לניו יורק ב-2008, והופיע בקמפיין פרסום לג'ינס של דונה קארן.

קריירה
------

הופעתו הראשונה בקולנוע הייתה כניצב בסרט הקולנוע "גטסבי הגדול". באותה שנה החל לשחק באופרת הסבון "לחיות את החיים". שנה לאחר מכן שיחק בסרט האימה "ג'וליה".

בשנת 2015, שיחק בתפקיד משנה בסדרת הטלוויזיה קצרת הימים "איי קנדי" ששודרה ברשת MTV. באותה שנה שיחק בסרט הקולנוע "Digital Physics".

בשנת 2016 שיחק בסרט הקולנוע "Heirloom".

בשנת 2017 הוא הופיע בסרט הקומדיה השחורה "לילה קשוח", בו גילם חשפן שמת בעיצומה של מסיבת רווקות. באותה שנה שיחק בתפקיד ראשי בסדרת הטלוויזיה "Day 5".

בשנת 2019 שיחק בפרק בסדרת הטלוויזיה "שוטרים בדם". באותה שנה שיחק בתפקיד ראשי בסרט הטלוויזיה "Christmas a la Mode". שנה לאחר מכן שיחק בתפקיד ראשי בסרטי הטלוויזיה "Christmas on Ice" ו-"Demise".

בשנת 2021 שיחק בסרט הטלוויזיה "His Killer Fan". באותה שנה התארח בסדרות הטלוויזיה "פשוט ככה" ו"בול".

קישורים חיצוניים
----------------

* ראיין קופר, ברשת החברתית טוויטר
* ראיין קופר, ברשת החברתית אינסטגרם
* ראיין קופר, במסד הנתונים הקולנועיים IMDb (באנגלית)
* ראיין קופר, במסד הנתונים הקולנועיים KinoPoisk (ברוסית)

הערות שוליים
------------

1. ↑  Lydia Spencer-Elliott, Everything We Know So Far About Carrie Bradshaw’s New Love Interest, Grazia, ‏1 בundefined 2022
**קבוצת RBC** (באנגלית: **RosBusinessConsulting**, בראשי תיבות **RBC**; ברוסית: **РосБизнесКонсалтинг**, בקיצור **РБК**) הוא שמה של חברת החזקות רוסית בתחום התקשורת הנחשבת לאחת מחברת החזקות התקשורת הפרטיות הגדולות במדינה. 

קבוצת RBC כוללת ערוץ טלוויזיה, עיתון ואתר אינטרנט.

החברה הוקמה בשנת 1993 כחברת תקשורת. בשנת 2009 נרכשו מרבית המניות על ידי האוליגרך מיכאיל פרוכורוב, שניהל את החברה באמצעות תאגיד אונקסים. ביוני 2017 מכר את כל החזקותיו בחברה לידי תאגיד ESN (ברוסית: Евросевернефть) שבבעלות גריגורי ברוזקין, שכבר מחזיק ברשותו את העיתון "קומסומולסקאיה פראבדה".

קישורים חיצוניים
----------------

ויקישיתוף מדיה וקבצים בנושא **קבוצת RBK** בוויקישיתוף
* אתר האינטרנט הרשמי של קבוצת RBK
* קבוצת RBK, ברשת החברתית פייסבוק

* קבוצת RBK, ברשת החברתית טוויטר

* קבוצת RBK, ביישום טלגרם

* קבוצת RBK, ברשת החברתית אינסטגרם

* קבוצת RBK, ברשת החברתית טיקטוק

* קבוצת RBK, ברשת החברתית VK

* קבוצת RBK, סרטונים בערוץ היוטיוב
* אתר החדשות
* אתר העיתון
* אתר ערוץ הטלוויזיה
**מיינהטן** (גרמנית: **Mainhattan**) הוא כינוי לעיר פרנקפורט, ונובע מהלחם בסיסים של המילים "מיין" (הנהר Main, עליו שוכנת פרנקפורט) ו"מנהטן" (Manhattan, אי ורובע של העיר ניו יורק). הכינוי לעיר נובע מגורדי השחקים הרבים ומקו הרקיע המפורסם שלה.

התפתחות השם
-----------

פרנקפורט היא אחת הערים היחידות באירופה כולה והעיר היחידה בגרמניה שמתירה בנייה לגובה במרכז העיר. כתוצאה מכך, במהלך שנות ה-60 של המאה ה-20 נבנו בעיר מספר רב של גורדי שחקים, דבר המזכיר את מראהו המפורסם של האי הניו-יורקי. כינויים נוספים הם "בנקפורט" על שם הבנקים הרבים, ו"קראנקפורט" (בגרמנית: *Krankfurt*, הלחם של "חולה" (*Krank*) ושם העיר) בגלל מרכזיה הרפואיים הגדולים.

כיום (2013), תשעה מתוך עשרת הבניינים הגבוהים ביותר בגרמניה נמצאים בפרנקפורט (היחידי שמחוץ לפרנקפורט הוא הבניין התשיעי בגובהו, בניין הדואר בבון).

למרות שבמקור היה השם כינוי גנאי לעיר, כיום השם נחשב כמחמאה לעיר, על היותה מרכז תעסוקה, מסחר ובילוי בדומה למנהטן. למעשה, עצם ההשוואה של פרנקפורט, עיר בסדר גודל בינוני (כ-700,000 תושבים) לניו יורק (מעל ל-8 מיליון תושבים), היא מחמאה בפני עצמה. העירייה ותושבי העיר משתמשים בכינוי לקידום התיירות בעיר, הן בפרסום והן בשגרת הלשון.

קו הרקיע של פרנקפורט - 2010
קו הרקיע של ניו יורק - 2009

קישורים חיצוניים
----------------

ויקישיתוף מדיה וקבצים בנושא **מיינהטן** בוויקישיתוף
**מיינהרד פון לאוכרט** (בגרמנית: **Meinrad von Lauchert**;‏ 29 באוגוסט 1905 – 4 בדצמבר 1987) היה מפקד בוורמאכט, שפיקד על כוחות במלחמת העולם השנייה.

ביוגרפיה
--------

### קריירה מוקדמת

פון לאוכרט נולד ב-29 באוגוסט 1905 בפוטסדאם, שהשתייכה לאימפריה הגרמנית. בשנת 1924 התגייס פון לאוכרט לרייכסווהר, ושירת ברגימנט הפרשים ה-5.

### מלחמת העולם השנייה

עם פרוץ המלחמה היה פון לאוכרט מפקד מחלקה, ולחם עמה במהלך הפלישה לפולין והמערכה על צרפת. במהלך מבצע ברברוסה הוא היה בדרגת מיור ופיקד על גדוד 1 ברגימנט הפאנצר ה-35, וב-8 בספטמבר אותה שנה קיבל על פעולותיו את עיטור צלב האבירים של צלב הברזל. ב-5 בספטמבר 1943 הוא קיבל על פעולותיו את עיטור הצלב הגרמני בזהב, ובשנת 1944 מונה למפקד רגימנט הפאנצר ה-15 והועלה לדרגת אוברסט. ב-15 בפברואר אותה שנה הוא קיבל תוספת עלי אלון לעיטור צלב האבירים של צלב הברזל, וב-1 בדצמבר אותה שנה הוא מונה למפקד דיוויזיית הפאנצר ה-2. הדיוויזיה בפיקודו לחמה בקרב על הבליטה כחלק מקורפוס הפאנצר ה-47 במסגרת ארמיית הפאנצר החמישית, והייתה מעורבת במצור על בסטון. לאחר מכן הוא לחם עם הדיוויזיה במהלך הקרבות בגרמניה עד ה-20 במרץ 1945, ובסוף המלחמה הוא נפל בשבי הצבא הצרפתי.

### לאחר המלחמה

פון לאוכרט שוחרר מהשבי בשנת 1948. לאחר שחרורו הוא עבד כיועץ לסרטים הוליוודיים, ביניהם "הקרב האחרון", וב-4 בדצמבר 1987 הוא מת בשטוטגרט.

קישורים חיצוניים
----------------

* מיינהרד פון לאוכרט באתר lexikon-der-wehrmacht (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1012723348
* ISNI: 0000 0001 2095 2277
* VIAF: 172085652
* WorldCat (עם VIAF): 172085652

 |
**צבי לידסקי** (1935 - 26 ביולי 2002) היה עורך דין פלילי ישראלי ידוע ובולט, שהתפרסם לאחר שנהג להגן על נאשמים בעבירות קשות של רצח, סמים, אלימות ועבירות מין.

ביוגרפיה
--------

צבי לידסקי גדל והתחנך באורח חיים מסורתי. הוא קיבל את הרישיון לעריכת דין בשנת 1958. בשנות השישים והשבעים, זכה לידסקי לחשיפה גדולה בתקשורת בישראל לאור החשודים והנאשמים שייצג. לידסקי עסק בעיקר בתיקי רצח, סמים, אלימות ועבירות מין. בין לקוחותיו הידועים ניתן למנות את אורי זוהר, נחמן פרקש ואריק איינשטיין, נאשמי ואדי סאליב ו"כושי רימון". 

ללידסקי היה משרד עורכי דין בתל אביב-יפו, סמוך לכיכר רבין. במסגרת שירות המילואים שלו הוא שימש כשופט בבית משפט צבאי בדרגת סגן-אלוף. כסניגור פרטי הוא ייצג חיילים רבים. בין החיילים שייצג, סרן צבי לייבוביץ', קצין ששימש מפקד יחידת הכיבוי של בסיס תל נוף ונתפס אחרי שגרם לכעשר הצתות בבסיס. בשנים האחרונות בלטו בעיקר לקוחותיו שהיו עולים מחבר המדינות.

היה בעלה לשעבר של השופטת נירה לידסקי. הוא היה גרוש פעמיים ואב לארבעה ילדים. 

במקביל לעיסוקו כעורך דין כתב 26 ספרים, בהם ספרים שעסקו ביחסים בינו לבין גרושתו. פרקים מהם פורסמו בשבועון "לאשה" תחת הכותרת "סיפורים מן החיים".

קישורים חיצוניים
----------------

ויקישיתוף מדיה וקבצים בנושא **צבי לידסקי** בוויקישיתוף
* ד"ר חיים משגב, ‏הכרעת הדין של צבי לידסקי, באתר גלובס, 28 ביולי 2002
* מאת צבי הראל, עורך דין צבי לידסקי מת מדום לב בגיל 67, באתר הארץ, 28 ביולי 2002
* צבי לידסקי, ב"לקסיקון הספרות העברית החדשה"
* ספריו של צבי לידסקי באתר הספרייה הלאומית
* צבי לידסקי (1935-2002), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300348905171
* ISNI: 0000 0000 7150 2658
* LCCN: n84074776
* VIAF: 100649010
* WorldCat: lccn-n84074776

 |
**The Three Stooges** (בישראל ידועים גם בשם **שלושת המוקיונים**) הייתה שלישיית קומיקאים אמריקאית, שפעלה בשנים 1922 עד 1970, וזכתה לפרסום בעיקר בשל מגוון הסרטים הקצרים בהם הם כיכבו. הסרטים של השלישייה התאפיינו בהומור סלפסטיק ופארסה.

בתחילה כללה השלישייה את מו הווארד, לארי פיין ושמפ הווארד. השלישייה הופיעה בתחילה יחד עם טד האלי בסרט העלילתי "מרק לאגוזים" (1930) בהפקת פוקס המאה ה-20. שמפ החליט להפסיק להופיע עם השלישייה בשנת 1932, על מנת שיוכל להמשיך בקריירת סולו, ובעקבות כך הוא הוחלף באחיו הצעיר קורלי הווארד. בין השנים 1933 עד 1934 כיכבה שלישייה זו במספר סרטים בהפקת מטרו גולדווין מאייר.

בשנת 1934 החלו מו, לארי וקורלי לככב בסרטים של חברת סרטי קולומביה. קורלי החליט להפסיק להופיע עם השלישייה לאחר שלקה בשבץ מוחי במאי 1946, ובעקבות כך שמפ האוורד תפס את מקומו, ובהמשך הוא הוחלף בג'ו בסר. בסך הכל, בין השנים 1934 ל-1959 כיכבה השלישייה ב-190 סרטים קצרים שהופקו על ידי סרטי קולומביה. בתקופה זו הייתה השלישייה בשיא הפופולריות שלהם.

בשנים הבאות הם הופיעו בסרטים קצרים טלוויזיוניים. בין השנים 1959 ל-1970 הם השתתפו במספר סרטים עלילתיים נוספים כמו "4 לטקסס" (1963), כאשר ג'ו בסר (אנ') הוחלף בג'ו דריטה (אנ') (אשר כונה "ג'ו המתולתל").

קישורים חיצוניים
----------------

ויקישיתוף מדיה וקבצים בנושא **The Three Stooges** בוויקישיתוף
* 

* אתר האינטרנט הרשמי של The Three Stooges

* The Three Stooges, במסד הנתונים הקולנועיים IMDb (באנגלית)

* The Three Stooges, באתר MusicBrainz (באנגלית)
* The Three Stooges, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007320310905171
* BNE: XX5330609
* GND: 4602016-0
* LCCN: n82090177
* MusicBrainz: 27fe9ac3-0f4c-4c12-be38-b6b960fc5be3
* NKC: pna2010568174
* NLA: 40652531
* VIAF: 243189914
* WorldCat (עם VIAF): 243189914

 |
**It Might as Well Be Swing** הוא אלבום מאת הזמר האמריקני פרנק סינטרה, זהו אלבום האולפן ה-40 של סינטרה וה-13 בחברת ההקלטות רפרייז רקורדס. האלבום יצא בשנת 1964.

באלבום לוותה את סינטרה תזמורתו של קאונט בייסי. והייתה זו ההקלטה הראשונה אותה ביצע עם קווינסי ג'ונס.

היה זה שיתוף הפעולה השני של סינטרה עם בייסי לאחר האלבום המצליח Sinatra-Basie שיצא בשנת 1963. למרות איכותו של שיתוף הפעולה הקודם ביניהם, נחשב אלבום זה לאיכותי יותר, רמת הביצוע של התזמורת ששמרה על גמישות מוזיקלית בשירים השונים וההוספה של כלי מיתר לתזמורת איפשרה גיוון גדול יותר בצליל המופק ממנה. סינטרה לאחר הכישלון באלבומו האחרון, חזר לעצמו והצליח לבצע שירים ברמה גבוהה ולשמור על המקצב של התזמורת. גם לבחירת השירים המוצלחת של קווינסי ג'ונס היה חלק לא מבוטל בהצלחתו של האלבום, קוויסי הנועז לא היסס לבחור את שירו המוצלח של לואי ארמסטרונג, "Hello Dolly", שרק בתחילת אותה שנה הגיע למקום הראשון במצעד הבילבורד. האימפרוביזציה של סינטרה לשיר הייתה מחווה שלו ללואי ארמסטרונג.

משתתפים
-------

* פרנק סינטרה - קולות
* קאונט בייסי - ותזמורתו
* קווינסי ג'ונס - מעבד, מנצח

רשימת שירים
-----------


| מס' | שם | משך |
| --- | --- | --- |
| 1. | Fly Me to the Moon | 2:29 |
| 2. | I Wish You Love | 2:55 |
| 3. | I Believe In You | 2:20 |
| 4. | More | 3:03 |
| 5. | I Can't Stop Loving You | 2:59 |
| 6. | Hello, Dolly! | 2:45 |
| 7. | I Wanna Be Around | 2:20 |
| 8. | The Best Is Yet to Come | 2:54 |
| 9. | The Good Life | 2:26 |
| 10. | Wives and Lovers | 2:48 |
| **משך כולל:** | **26:59** |

קישורים חיצוניים
----------------

* ספוטיפיי It Might as Well Be Swing באתר ספוטיפיי
* MusicBrainz It Might as Well Be Swing באתר MusicBrainz
* Discogs It Might as Well Be Swing באתר Discogs
* AllMusic It Might as Well Be Swing באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 80c2bb42-0c5e-35ed-8c63-392da06d5983

 |
**Screen Rant** הוא אתר אינטרנט המפרסם חדשות בתחומי הטלוויזיה, הסרטים, משחקי הווידאו ותאוריות הקולנוע.

היסטוריה
--------

האתר הושק על ידי ויק הולטרמן בשנת 2003, כשעל תהליך השקת האתר הרחיב בריאיון:

> 
> תמיד הייתי קצת מוקסם ממחשבים וטכנולוגיה, 10 שנים "בלוגים" היו הדבר החדש ביותר במה שהיה אז "האינטרנט הצעיר". יאהו ואלטה ויסטה היו עדיין מנועי החיפוש הנפוצים, כשגוגל הייתה רק בתחילת דרכה. אני תמיד אהבתי סרטי מדע בדיוני/טלוויזיה, אבל לעתים קרובות ראיתי ליהוקים מסוימים כטיפשיים, כיצד הוליווד ניגשת למושגים מסוימים וכו',ווחשבתי שאשתעשע עם אתר משלי איפה שאוכל להביע את דעתי לגבי הדברים שלא אהבתי.
> 
> 
> 
> 
> המקור באנגלית
> I’ve always been kind of fascinated by computers and tech, and back 10 years ago "weblogs" were the newest thing on what was then the fledgling internet. Yahoo and Alta Vista were still the search engines of choice, and Google was just getting started. I’ve always loved Sci-Fi movies/TV, but often I saw what I considered dumb decisions being made in casting, how Hollywood approached certain concepts, etc. and I thought I’d play around with my own website where I could complain about things I didn’t like.
> — Interview with Vic Holtreman of SCREENRANT.COM | Unleash The Fanboy, Unleash The Fanboy, ‏2 בundefined 2014
> 

ב-18 באוגוסט 2008, נפתח ערוץ היוטיוב של Screen Rant, אשר נכון למרץ 2023 מונה למעלה משמונה מיליון מנויים. בשנת 2011, נרשמו מעל לכ-800,000 כניסות לאתר Screen Rant, מדי חודש.

בפברואר 2015, Screen Rant נרכשה על ידי Valnet Inc, חברת קנדית מדיה מקוונת שבסיסה במונטריאול, קוויבק.

Pitch Meeting
-------------

ערוץ היוטיוב של Screen Rant אירח בעבר סדרת סרטונים בשם Pitch Meeting, מאת התסריטאי הקנדי ריאן ג'ורג', במסגרתה הופקו למעלה מ-200 סרטונים עד ספטמבר 2020, אשר זכו לסכום כולל של 250 מיליון צפיות דיגיטליות.

ראו גם
------

| עיינו גם בפורטלים: |
| --- |
|  | **פורטל אינטרנט** |
|  | **פורטל קולנוע** |
|  | **פורטל טלוויזיה** |

* Comic Book Resources

קישורים חיצוניים
----------------

* 

* אתר האינטרנט הרשמי של Screen Rant (באנגלית)

* Screen Rant, ברשת החברתית פייסבוק

* Screen Rant, ברשת החברתית טוויטר

* Screen Rant, סרטונים בערוץ היוטיוב

* Screen Rant, באתר פינטרסט

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **Screen Rant logos** |

הערות שוליים
------------

1. ↑  Screen Rant - YouTube, יוטיוב
2. ↑  Lindsay Powers, The Hollywood Reporter, The Hollywood Reporter, ‏3 בפברואר 2011
3. ↑  Valnet Acquires Leading Movie and TV News Site ScreenRant.com, ‏3 בינואר 2015
4. ↑  Brent Lang, Variety, Variety, ‏2 במאי 2015
5. ↑  Publishing Details - Valnet, www.valnetinc.com
6. ↑  Valnet - Crunchbase Company Profile & Funding, Crunchbase (באנגלית)
7. ↑  Rahel Philipose, 200 videos, 250 million views: Meet Ryan George, the man who rips apart Hollywood’s big hits, The Indian Express, ‏1 באוגוסט 2020
**המכון לחקר אנטישמיות ומדיניות גלובלית (ISGAP)** (באנגלית: **Institute for the Study of Global Antisemitism and Policy**) הוא מרכז צפון אמריקאי לחקר האנטישמיות, שנוסד בשנת 2004 על ידי צ'ארלס א. סמול (אנ') ושוכן בניו יורק. המכון עוסק בחקר של אנטישמיות בצד דעות גזעניות קדומות אחרות, תוך התייחסות לפוליטיקה ומחקר בינתחומי המפתח שיח בין אקדמאים, פוליטיקאים והציבור הרחב.

פעילות
------

בשנת 2006 יצר המכון את יוזמת ייל לחקר הבינתחומי באנטישמיות (אנ') (YIISA), הממוקמת בתוך המוסד ללימודי חברה ומדיניות באוניברסיטת ייל שהייתה מרכז המחקר האוניברסיטאי הראשון שהתמקד באנטישמיות בצפון אמריקה, לצד המרכזים לחקר האנטישמיות שבאוניברסיטת תל אביב, באוניברסיטה העברית בירושלים ובאוניברסיטה הטכנית של ברלין.

מלבד זאת, המכון מקיים סמינרי לימודים באוניברסיטאות שונות בצפון אמריקה, ומפרסם ספרים ומאמרים רבים.

צוות
----

פרופסור אלי ויזל, ניצול השואה וזוכה פרס נובל לספרות, היה נשיא הכבוד של המכון. בראש הוועדה האקדמית המייעצת של המכון עומדים פרופסור אלן דרשוביץ ופרופסור ארוין קוטלר.

קישורים חיצוניים
----------------

* 

* אתר האינטרנט הרשמי של המכון לחקר אנטישמיות גלובלית ומדיניות (באנגלית)

הערות שוליים
------------

1. ↑  מאמרים שפורסמו על ידי ISGAP

|  |  |
| --- | --- |
| בקרת זהויות עריכת הנתון בוויקינתונים | 
* NKC: ko20181010524

 |
**קסנוטורבלה** (שם מדעי: *Xenoturbella*) הוא סוג של בעל חיים בתת-הממלכה רב תאיים אמיתיים של יצורים ימיים דמויי-תולעת.

טקסונומיה
---------

הסוג קסנוטורבלה שייך למשפחת Xenoturbellidae ולמערכה Xenoturbellida. המין הראשון של קסנוטורבלה, קסנוטורבלה בוקי (*Xenoturbella bocki*) התגלה בשנת 1915 על ידי סיקסן בוק (Sixten Bock) ותואר בספרות המדעית לראשונה בשנת 1949 על ידי איינר ווסטבלאד (Westblad,1949, Arkiv Zoologi 1:3-29) כשהמין נקרא על שם החוקר שמצא אותם לראשונה, בוקי. משך שנים לא היה ברור כיצד יש לסווג את הקסנוטורבלה מבחינה טקסונומית. במשך שנים חשבו שהם שייכים לתולעי טורבלריה או ל-Acoelomorpha. 

בשנת 1997 נערך ניתוח גנטי של הקסנוטורבלה, אשר הוביל למסקנה השגויה כי היא שייכת לרכיכות. אולם בשחזור התוצאות הסתבר כי המחקר בדק בעצם DNA שהופק ממזון שאכלה התולעת ולא מהתולעת עצמה. בשנת 2003 מחקר גנטי מקיף הציב אותם בעץ של הבילטריה, כצאצא הפרימיטיווי ביותר של קבוצת "שניוני הפה", שממנה התפתחו בעלי החוליות.

לקסנוטורבלה מבנה גוף פשוט ביותר. צורתם כשל חצי סהר, צבעם צהבהב-חום. הם חסרי אברי מין, מערכת עיכול, מערכת נשימה. גודל תולעת מגיע לכ-4 סנטימטר. הם נפוצים בחופי שוודיה, נורווגיה, סקוטלנד ואיסלנד.

### חלוקה למינים

* *Xenoturbella bocki* (התגלה ב-1949)
* *Xenoturbella westbladi* (התגלה ב-1999)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קסנוטורבלה** |
| ויקישיתוף תמונות ומדיה בוויקישיתוף: **קסנוטורבלה** |
| ויקימינים טקסונומיה בוויקימינים: **Xenoturbella** |

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

* Xenoturbella - Back to the Basics
* Xenoturbellida: the fourth deuterostome phylum and the diet of worms.
* שירות הידען, ‏קרובת המשפחה החדשה של בני האדם: תולעת באורך 25 סנטימטרים, באתר "הידען", 30 באוגוסט 2003
האנטילים הקטנים
**הקשת הגעשית של האנטילים הקטנים** היא קשת איים המהווה את הגבול המזרחי של הלוח הקריבי, לוח טקטוני השוכן מתחת לים הקריבי. הקשת היא תוצר טיפוסי של אזור הפחתה. הקרום האוקייני של הלוח הדרום-אמריקאי נע מערבה ועובר הפחתה בקצב של 2 ס"מ בשנה מתחת ללוח הקריבי. ההפחתה יצרה את קשת האיים של האנטילים הקטנים - שרשרת מתפתלת של איים געשיים שאורכה כ-850 קילומטרים, בין פוארטו ריקו לוונצואלה. רדיוס הקשת מוערך ב-450 קילומטרים. בחלקה הדרומי של הקשת, בין מרטיניק לגרנדה, כוללת קשת האיים שני טורים מקבילים קרובים של הרי געש, כשהטור המזרחי נבנה בתקופת האאוקן. ממרטיניק צפונה מתפצלים שני טורים של הרי געש. השלוחה המזרחית היא של הרי געש רדומים שנבנו מהאאוקן ועד אמצע אוליגוקן והיא עוברת דרך האי מארי גאלאנט ועד לאי סומבררו. השלוחה המערבית שעליה נמצא גם האי מונטסראט ממשיכה דרך הרי מצולה עד כ-100 קילומטרים צפונית מערבית לאי סאבא.

הקשת הגעשית כוללת שבעה עשר הרי געש פעילים. בין הרי הגעש הידועים השוכנים בקשת האיים של האנטילים הקטנים נמצאים: לה סופרייר (La Soufrière) בסנט וינסנט, לה סופרייר (La Soufrière) בגוואדלופ, סופרייר הילס במונטסראט, פלה במרטיניק, והפיטונס בסנט לוסיה. הר הגעש הדרומי ביותר הוא קיק אם ג'ני (Kick-'em-Jenny) הר הגעש תת-ימי כ-8 קילומטרים צפונית לאי גרנדה, הר הגעש הפעיל ביותר באנטילים הקטנים והיחיד שהוא תת-ימי.

הקרום הימי העובר הפחתה מתחת ללוח הקריבי מחולק לשלושה חלקים עיקריים הנבדלים בכיוונם ובנטייתם. מונטסראט למשל שוכן מעל החלק הצפוני. עובי הלוח הקריבי באזור זה הוא כ-30 קילומטרים ועובי הלוח המופחת הוא כ-130 קילומטרים. המגע ביניהם יוצר אזור בניוף בזווית נטייה שבין 50° ל-60°. האי מונטסראט הוא קצה עליון של מבנה געשי שקוטרו בבסיס בין 25 ל-30 קילומטרים והוא משתרע מעומק של 900-700 מטרים מתחת לפני הים ועד כקילומטר מעל פני הים (פסגת סופרייר הילס). משערים כי הר הגעש החל להיבנות במיוקן, כאשר הציר המרכזי של קשת האיים נדד מערבה, אם כי הסלעים העתיקים ביותר המצויים על פני השטח הם מהפליוקן (לפני כ-2.6 מיליון שנים), ורובם צעירים יותר, מתקופת הפליסטוקן.

קישורים חיצוניים
----------------

* The Lesser Antilles island arc
* The Lesser Antilles Island Arc: Structure and Geodynamic Evolution
* The Lesser Antilles volcanic chain: a study in arc magmatism

הערות שוליים
------------

1. ↑  Subduction and Volcanic Arc
2. ↑  B. Peter Kokelaar,  *The eruption of Soufrière Hills volcano, Montserrat, from 1995 to 1999*
3. ↑  Mount Pelee
שורה של דגמי יאגדפנצר: יאגדטייגר, יאגדפנתר ומאחור יאגדפנצר סימן 4 (מוזיאון החימוש של צבא ארצות הברית).
**יאגדפנצר** (**Jagdpanzer**; בגרמנית: 'טנק צייד') הוא אחד משני טיפוסים של משחיתי טנקים אשר יוצרו בגרמניה הנאצית במהלך מלחמת העולם השנייה. משחיתי טנקים מטיפוס יאגדפנצר היו הדור השני של משחיתי הטנקים הגרמנים, והם התאפיינו בדרך כלל בשריון רב כשהם מורכבים מהטנקים החדישים ביותר.

פיתוח
-----

פיתוח דגמי היאגדפנצר היוו המשך ישיר למשחיתי הטנקים מסוג פנצרייגר (צייד טנקים). הפנצרייגרים היו משחיתי טנקים בעלי מיגון קל יחסית, אשר לרוב התבססו על טנקים מיושנים שבמקום צריח הותקן על התובה תותח נ"ט וסביבו מיגון קל נגד רסיסים. החל מסוף שנת 1943 החלו להיבנות משחיתי טנקים מסוג חדש אשר התותח שלהם הורכב בתוך גוף הטנק (או במקרה של האלפנט והיאגדטייגר - גוף הטנק הורחב כלפי מעלה כדי לכלול את התותח במעטפת משוריינת היטב).

הרק"מ שהיווה בסיס תפיסתי לפיתוח היאגדפנצרים היה השטוג סימן 3, רק"מ שהוגדר כתותח סער לפריצת מכשולים, אך למעשה תפקד במקרים רבים כמשחית טנקים. השטוג היה אחד מהכלים המבצעיים הראשונים שכללו תותח בקדמת התובה, מה שהביא לכך שהוא היה בעל צללית נמוכה מאוד והצוות היה יחסית מוגן בתובה המשוריינת. כך פותחו היאגדפנצרים כמשחיתי טנקים שכללו את כוח האש של הפנצרייגרים עם השרידות הגבוהה של השטוג.

ראשונים בסדרה היו היאגדפנצר 4 (שהתבסס על הפנצר סימן 4) והיאגדפנצר 38(t) הצר (שהתבסס על טנק השלל הצ'כי הפנצר 38(t)), שניהם כללו תותח נ"ט 75 מ"מ. לצד פיתוח היאגדפנצר 4 פותח גם השטוג סימן 4, מה שהוביל לרבים (בהם היינץ גודריאן) להטיל ספק בנחיצות משחית טנקים נוסף בעל אותו תותח ומבוסס על אותו טנק. בהמשך פותח היאגדפנתר (מתוך הפנצר סימן 5 או פנתר) ואלפנט (מתוך הטיגר) שחומשו בתותח 88 מ"מ והאחרון בסדרה היה היאגדטיגר (מתוך הטיגר II) שחומש בתותח 128 מ"מ. שני האחרונים כללו הרחבה של תובת הטנק כלפי מעלה במעטפת משוריינת מרובעת סביב התותח ממוגנת היטב בעובי 200 מ"מ פלדה באלפנט ו-250 מ"מ ביאגדטיגר.

דגמים
-----

יאגדפנצר 38(t) הצר, ממשחיתי הטנקים הנפוצים והמוצלחים של גרמניה הנאצית.
יאגדפנתר בצרפת, 1944.
**מלחמת העולם השנייה:**

* שטוג סימן 3 - אינו נחשב למשחית טנקים אלא לתותח סער, אך הצלחתו בהשמדת טנקים הובילה לפיתוח סדרת משחיתי היאגדפנצר.
* יאגדפנצר 4 - בעל תותח 75 מ"מ Pak 42 ומבוסס על טנק הפנצר סימן 4.
* יאגדפנצר 38(t) הצר - בעל תותח 75 מ"מ Pak 39 ומבוסס על טנק ה-פנצר 38(t) הצ'כי.
* יאגדפנתר - בעל תותח 88 מ"מ Pak 43 ומבוסס על הטנק הבינוני פנתר.
* אלפנט\פרדיננד - בעל תותח 88 מ"מ Pak 43 ומבוסס על הטנק הכבד טיגר (מהדגמים שפיתח פרדיננד פורשה).
* יאגדטיגר - בעל תותח 128 מ"מ Pak 44 ומבוסס על הטנק הכבד טיגר II.

**לאחר המלחמה:**

* קנונניאגדפנצר - משחית טנקים שפותח בגרמניה המערבית בשנות ה-60.
* רקטניאגדפנצר סימן 1 - משחית טנקים בעל משגר טיל נ"ט שהתבסס על נגמ"ש השיצנפנצר 12-3.
* רקטניאגדפנצר סימן 2, יגואר 1 ויגואר 2 - דגמים שהתבססו על הקנונניאגדפנצר בעלי משגר טיל נ"ט.

ראו גם
------

* משחית טנקים
* פנצרייגר
**בבוא ספטמבר** (באנגלית: **Come September**) הוא סרט קומדיה רומנטית משנת 1961 עם רוק הדסון, ג'ינה לולובריג'ידה, סנדרה די ובובי דארין בתפקידים הראשיים.

בובי דארין הלחין את נעימת נושא הסרט ואת השיר "Multiplication" שגם כתב את מילותיו. במשך ההסרטה הפכו בובי דרין וסנדרה די לזוג ונישאו.

בובי דארין זכה על משחקו בסרט לפרס גלובוס הזהב לשחקן חדש ומבטיח ביותר.

תקציר העלילה
------------

רוברט טלבוט (רוק הדסון) הוא איש עסקים אמריקאי עשיר ורווק. הוא בעל וילה מפוארת בפורטופינו לשם הוא מגיע פעם בשנה ומבלה עם חברתו/פילגשו ליסה פליני (ג'ינה לולובריג'ידה). בשאר 11 החודשים מתוחזקת הווילה על ידי אב הבית מוריס קלאבל (ולטר סלזק) וצוות עובדות. מוריס מנצל את היעדרו של רוברט והופך את הווילה למלון בשם La Bella Vista ללא רשותו של רוברט.

רוברט דוחה כל פעם את בקשתה להתחתן והיא לבסוף מחליטה להינשא לספנסר (רונלד הווארד - בנו של לסלי הווארד). וכבר מודדת את שמלת הכלה, אך כאשר בשנה אחת מחליט רוברט להגיע ביולי ומבקש ממנה להצטרף אליו לווילה היא נכנעת ושניהם נוסעים לווילה.

לפני שהם מגיעים לווילה, מוזהר מוריס על ידי ידיד ומנסה למחוק כל סימן למלון, אבל למקום מגיעה קבוצה של שש נערות בתוכן סנדי (סנדרה די) מלוות במשגיחה אליסון (ברנדה דה בנזי). רוברט מגלה את התרמית של מוריס ומורה לו להתפטר ולסלק את הנערות למחרת.

המצב מסתבך כשמגיעים למקום ארבעה בחורים סטודנטים אמריקאיים וביניהם טוני (בובי דארין) וביגל (ג'ואל גריי). מוריס אומר כי הזמנתם בוטלה. הם מתכוננים לעזוב אבל כשהם רואים את הבנות הם מחליטים להישאר ליד הווילה ולהקים שם אוהל.

בין הבחורים ורוברט מתפתחת תחרות גילים, אך רוברט מנצח אותם בנהיגה על קטנוע, בריקוד ובשתיית אלכוהול.

בינתיים המשגיחה אליסון מחליקה על פקק מבקבוק שמפניה ומתאשפזת בבית חולים. הנערות נשארות במקום ובין טוני וסנדי מתפתחת ידידות.

רוברט מרגיש כעת את עצמו אחראי להתנהגותן של הבנות. הוא אומר לסנדי כי גברים לא אוהבים נשים שמתמסרות בקלות. כשסנדי אומרת זאת לליסה היא מתרגזת על הצביעות של רוברט ומודיעה לו שהיא עוזבת אותו. גם לאחר שהוא רודף אחריה היא מסרבת לחזור. היא חוזרת לספנסר שמוכן למרות הכל להתחתן אתה.

סנדי וטוני מתפייסים לאחר ריב ומשוחחים עם ליסה. בעקבות זאת משנה ליסה את דעתה ויוצאת למצוא את רוברט כשהיא לבושה בשמלת כלה. היא מוצאת אותו כבר על הרכבת. ליסה לוקחת בהשאלה תינוק ואומרת לשוטר כי אבי התינוק הוא אמריקאי הרוצה לברוח מאמריקה. רוברט מורד מהרכבת, פוגש את ליסה וקונה לה טבעת נישואים.

הם חוזרים שוב לווילה ששוב הפכה לבית מלון אבל הפעם הדיירים הן נזירות שלא משמיעות רעש.

קישורים חיצוניים
----------------

* "בבוא ספטמבר", במסד הנתונים הקולנועיים IMDb (באנגלית)
* "בבוא ספטמבר", באתר נטפליקס
* "בבוא ספטמבר", באתר AllMovie (באנגלית)
* "בבוא ספטמבר", באתר Rotten Tomatoes (באנגלית)
* "בבוא ספטמבר", במסד הנתונים הקולנועיים KinoPoisk (ברוסית)
* קדימון לסרט בבוא ספטמבר, באתר יוטיוב
* נעימת הסרט בבוא ספטמבר, באתר יוטיוב
* בובי דרין שר Multiplication, באתר יוטיוב
* בבוא ספטמבר, באתר TCM
כתרים מוראליים שונים בהרלדיקה הקטלאנית
טיכה בבית שאן, על ראשה כתר של חומות בית שאן
**כתר מוראלי** או **כתר חומה** (בלטינית: **corona muralis**) הוא כתר שמעוצב בצורת חומות או צריחים.

בעת העתיקה
----------

בעת העתיקה היה הכתר סמל של אל שמגן על עיר. כך לדוגמה האלה היוונית טיכה שהייתה פטרונית של ערים רבות, מתוארת בפסלים ובפסיפס חבושה בכתר זה.  

בצבא הרומי הוענק הכתר כעיטור לחייל הראשון שטיפס על חומה של עיר נצורה והניף את הנס הרומי. הכתר היה עשוי או מצופה זהב ומעוצב כחומה משוננת.

בהרלדיקה
--------

בהרלדיקה משמש הכתר בסמלי ערים או מחוזות. הכתר יכול להופיע מעל המגן או כמטען במגן עצמו. טינקטורת הכתר תהיה תמיד צבע על מתכת, דהיינו החומה עצמה עשויה זהב או כסף והקווים המתארים אותה צבועים אדום, שחור וכדומה. עם זאת, יש יוצאים מהכלל, בעיקר בסמלים גרמניים, בהם החומה אדומה והקווים שחורים.

לעיתים מוגדר דירוג לפיו יש לעצב את הכתר: בסמל כפר, הכתר יהיה בעל שלושה צריחים; בעיירה, ארבעה צריחים; בעיר, חמישה; או בדירוג שונה, אם כי אין כללים אחידים ולא תמיד יש צריחים לחומה. באיטליה, כתר זהב עם חמישה צריחים יכול להתווסף לסמלה של כל עיר, וכתר כסף ללא צריחים יכול לשמש בסמל מחוז. קיימים כתרים שמבליטים את חשיבותם בכך שהחומה בנויה ממספר קומות. במקרים מסוימים נוסף עיטור מעל החומה כגון נשר או ענפי צמחים.

הכתר מופיע בסמל אוסטריה, סמל מילאנו, ליסבון, סאו פאולו וערים אחרות בגרמניה, בספרד ובמקומות נוספים.

* סמל מילאנוסמל מילאנו
* סמל ביסאוסמל ביסאו
* סמל סופיהסמל סופיה
* סמל טרונדהייםסמל טרונדהיים
* סמל חיפהסמל חיפה

ראו גם
------

* כתר (סמל)
* | מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כתר מוראלי** |

הערות שוליים
------------

1. ↑  סמלי רובעי ברלין
מפת מצר ז'רלאש. מפרץ אנדוורד נמצא במרכז המפה.
**מפרץ אנדוורד** (באנגלית: **Andvord Bay**) הוא מפרץ רחב בחוף המערבי של ארץ גרהאם, שבאנטארקטיקה.

אורכו של המפרץ 17 קילומטרים, ורוחבו 6 קילומטרים.

המפרץ ממוקם בין ראש בנדן ונקודת דות'יירס.

המפרץ נשפך את מצר ז'רלאש.

תיירות
------

בשטח המפרץ מצוי מפרצון המכונה "נמל נקו" (באנגלית: **Neko Harbour**), המשמש כאתר יעד לספינות טיולים.

היסטוריה
--------

### גילוי ומיפוי המפרץ

המפרץ התגלה על ידי המשלחת האנטארקטית הבלגית, אשר חקרה את אנטארקטיקה בשנים 1897–1899, בפיקודו של אדריאן דה ז'רלאש.

### מקור השם

ז'רלאש נתן למפרץ אנדוורד את שמו.

מפרץ אנדוורד נקרא על שמו של רולף תורינסון אנדוורד (Rolf Thorsteinson Andvord), אייל ספנות נורווגי, שהיה קונסול בלגיה בקריסטיאניה (אוסלו) באותה עת.

ז'רלאש נתן למפרץ נקו את שמו.

מפרץ נמל נקו נקרא על שמה של ספינת ציד לווייתנים סקוטית בשם "נקו", אשר צדה באזור בין השנים 1911–1924.

לקריאה נוספת
------------

• Lundesgaard, Ø. B. Powell, M. Merrifield, L. Hahn-Woernle, and P. Winsor, 2019, **Response of an Antarctic Peninsula Fjord to Summer Katabatic Wind Events**, J. Phys. Oceanogr. 49, 1485–1502, 
• J. B. Anderson, **Antarctic Marine Geology**, PP 126 - 129
• Reuters, **‘Artificial ice’ could save giant Antarctic ice sheet from collapsing**, July 18, 2019 
• Zhihua Zhang, Editor, **The optical and biological properties of glacial meltwater in an Antarctic fjord**, 2019 Feb 6. doi: 10.1371/journal.pone.0211107

קישורים חיצוניים
----------------

* מפרץ אנדוורד באתר הסקר הגאולוגי של ארצות הברית
* מפרץ אנדוורד באתר הגאזט האנטארקטי המשווה SCAR של ממשלת אוסטרליה
* מפרץ אנדוורד באתר marineregions
* תצלום לוויין של מפרץ אנדוורד
* בסיס נתונים המכיל נתוני טמפרטורת מים ומליחות עבור מפרץ אנדוורד(הקישור אינו פעיל)
* תחזית מזג אוויר עדכנית ארוכת טווח עבור מפרץ אנדוורד

הערות שוליים
------------

1. 1 2 3 4 5 6 7 8  מידע גאוגרפי והיסטורי
**כאשר החתול איננו** (באנגלית: **When the Cat's Away**) הוא סרט הנפשה קצר אמריקאי של מיקי מאוס שיצא לראשונה בשנת 1929, כחלק מסדרת הסרטים "מיקי מאוס". הוא בוים על ידי וולט דיסני והונפש על ידי אב אייוורקס ובן שרפסטין. זהו הסרט השישי של מיקי מאוס והשלישי שיצא באותה השנה. בסרט זה, מיקי ומיני הם בגודל של עכברים רגילים בעוד טום קאט בגודל של אדם.

עלילה
-----

טום קאט עוזב את ביתו שיכור מאלכוהול בכדי לצוד, לא לפני שהשאיר פתק על הדלת שמציין שהוא ייעדר להיום. מיקי מארגן את כל חבריו העכברים לפרוץ לביתו של החתול. כשהם נכנסים, מיקי ומיני מנגנים בפסנתר על ידי ריקוד על הקלידים. מאוחר יותר מצטרף תוכי המחמד ומתחיל לשיר ועכברים אחרים מנגנים בכמה מכלי הנגינה והתקליטים של החתול (משתמשים בעצמם כרמקול ומחט של פטיפון). בסופו של דבר, לאחר ריקוד משותף, מיקי ומיני מתנשקים.

דמויות ומדבבים
--------------

* מיקי מאוס - וולט דיסני
* מיני מאוס - מרסלייט גארנר
* טום קאט - לא ידוע
* תוכי - לא ידוע

הפקה
----

הסרט הוא גרסה מחודשת רופפת לסרטו של דיסני משנת 1925, "Alice Rattled by Rats" מסדרת "קומדיות אליס". זו הפעם האחרונה שמיקי מוצג כגודל של עכבר, אף על פי שהוא נשאר קטן למדי בסרט המצויר הבא שלו, "קרב החצר".

החתול חותם על הפתק את שמו "טום קאט", שם אשר שימש לזמן קצר לדמות שזוהתה מיד לאחר מכן בתור פיט רגל-עץ.

בתסריט מוקדם, הסרט הסתיים בכך שתוכי המחמד התקשר למשטרה, מה שגרם לעכברים להימלט.

ביקורת
------

ב-8 ביוני 1929 כתב העת "Motion Picture News" פרסם: "זה אחד מסדרת הסרטים המצוירים של מיקי מאוס. הוא מסונכרן לשמע, הגורם לחלק הגדול של הצחוקים. החתול יוצא לציד והעכברים משחקים כאשר החתול איננו. הם מנגנים בהכול, מהפסנתר ועד לשאר כלי הנגינה".

ב-28 ביולי 1929 עיתון חדשות הקולנוע "The Film Daily" פרסם: "משעשע. מיקי וקרוביו פורצים לביתו של החתול בזמן שהאחרון במסע ציד. התוצאות הן פסטיבל מוזיקה שמתגלה כמשעשע במיוחד. כרגיל בסדרה זו של דיסני, עבודת הסרט המצויר מחושבת היטב ומוצגת בצורה חכמה ומבדרת. בטוח שיצליח לכל קהל".

קישורים חיצוניים
----------------

* "כאשר החתול איננו", במסד הנתונים הקולנועיים IMDb (באנגלית)
* "כאשר החתול איננו", במסד הנתונים הקולנועיים KinoPoisk (ברוסית)

הערות שוליים
------------

1. 1 2 3 4 5  Kaufman, J.B.; Gerstein, David (2018). *Walt Disney's Mickey Mouse: The Ultimate History*. Cologne: Taschen. pp. 39–40. ISBN 978-3-8365-5284-4.
2. 1 2 3  Grob, Gijs (2018). "When the Cat's Away". *Mickey's Movies: The Theatrical Films of Mickey Mouse*. Theme Park Press. ISBN 978-1683901235.
3. ↑  Lenburg, Jeff (1999). *The Encyclopedia of Animated Cartoons*. Checkmark Books. pp. 108–109. ISBN 0-8160-3831-7. נבדק ב-6 ביוני 2020. `{{cite book}}`:  (עזרה)
4. ↑  "Opinions on Pictures: Sound Shorts". *Motion Picture News*: 1969. 8 ביוני 1929. נבדק ב-23 בפברואר 2020. `{{cite journal}}`:  (עזרה)
5. ↑  "Short Subjects". *The Film Daily*: 9. 28 ביולי 1929. נבדק ב-23 בפברואר 2020. `{{cite journal}}`:  (עזרה)
**הֶקְשֵׁר**, ובלועזית: **קוֹנְטֶקְסְט** (context), הוא טקסט הסמוך אל טקסט מסוים, לפניו או אחריו, שיש ביניהם קשר ומשמעות ישירה. ההקשר משמש בהשאלה לכל רעיון ומושג שיש בו שייכות, זיקה או יחס אל רעיון או מושג אחר, ועל פיו הוא מקבל את משמעותו העמוקה יותר.

הבנה עמוקה וחדה של טקסט מחייבת את בחינת הקשרו: הטקסט הסמוך אליו והרקע שמחמתו הוא נוצר. מלבד זאת יש לבחון גם כן את אופי השיח שבו הוא נוצר (מייצר הטקסט, נמען הטקסט, וכן את תקופת היווצרות הטקסט). ההקשר אינו מופיע במפורש בגוף הטקסט, אך הוא משתמע ממנו באופן ברור. הקשר שהוא אינו ברור, ועשוי הוא להיות נתון במחלוקת, מאבד הטקסט את התקבעותו למושג מוחלט כלשהו. טקסט המכיל מספר הקשרים שונים המערערים את המשמעות הישירה שבו, הוא הופך לנטול הקשר מובהק, ומשמעות ההקשר בו נשארת פתוחה ללא הכרעה חד משמעית. סימן ונגזר מתופעה זו היא הדקונסטרוקציה המפרקת את הטקסט ממשמעותו היציבה לכאורה.

היבטים קוגניטיביים
------------------

להקשר יש השפעה רבה על תהליכי התפיסה שלנו, משום שהוא יוצר ציפיות אשר המסייעות לזיהוי של עצמים ומאורעות בסביבה באמצעות תהליכי עיבוד מלמעלה למטה.

המילים THE CAT, כשהאותיות H ו-A שוות בצורתן, וזיהוין משתנה רק לפי הקשרן וסמיכותן
משום שהזיהוי התפיסתי תלוי הן בציפיות של הנחשף אליו והן בתכונות הפיזיקליות של העצמים שהוא רואה, עלול הזיהוי להשתנות על פי הקשר. למשל, אדם שיקרא את המילים THE CAT (בתרגום מאנגלית: החתול) כפי שהן מופיעות בכיתוב שבצד, יעשה זאת מאחר שתפיסת תודעתו הושפעה מידיעתו את השפה האנגלית, שכן למעשה שתי האותיות האמצעיות בשתי המילים שוות הן בצורתן. תרגומן באופן שונה (האות הראשונה כ-H ואת השנייה כ-A) נובע מאשליה אופטית התלויה בהקשר של האותיות.

ניתן לראות דוגמה נוספת של דבר תלוי-הקשר במילים רבות (ובפרט בשפה העברית) שיש להן כפל משמעות (או שיש להן הגייה שונה, המשתנה לפי הניקוד, אך המילים כתובות בלא ניקוד), שזיהוי המשמעות הנכונה של המילה הכתובה הוא מתאפשר לרוב על פי הקשרה של המילה המופיעה לצד מילים מסוימות ובעניין מסוים. דוגמאות למילים כאלו בשפה העברית: רוח, הגה, שפה, אב; וכן בשפה האנגלית: book, bank. מילים שיש ביניהן קשר אחיד למשמעויות השונות שלהן, הן מילים פוליסמיות, וכמו המילה שפה, הקיימת גם כיחיד של שפתיים, וגם במשמעות של שפה כדרך תקשורת, וגם כגדה של נהר (ראו משמעויות נוספות למילה בדף שפה (פירושונים)); ומילים שאין ביניהן קשר אחיד למשמעויות השונות שלהן, הן מילים הומונימיות, וכמו המילה אב, הקיימת גם במשמעות של חודש בלוח השנה העברי בשם אב, וגם במשמעות של הורה זכר.  

בשפות שקיים בהן ניקוד, קיימות מילים שתופענה ללא ניקוד ועל ידי כך יקבלו מספר משמעויות, וזיהויה הנכון של המילה עשוי להתבצע גם בלא ניקודה, על ידי הקשרה. לדוגמה, המילה שמן יכולה להיות בעלת מספר משמעויות: שָׁמֵן = מי שהצטבר בגופו עודף של שומן, שֶׁמֶן = נוזל שומני, שַׁמָּן = מי שמקצועו הוא במכירת שמן או בייצורו, שָׁמָן = אדם המציג את עצמו כמי שמתקשר עם רוחות וכוחות בלתי נראים (ראו משמעויות נוספות למילה בדף שמן (פירושונים)).

ראו גם
------

* ציטוט מסולף
* משמעות (חשיבות)

קישורים חיצוניים
----------------

* קונטקסט, הקשר, אנציקלופדיה של הרעיונות
* הקשר (בלשנות), דף שער בספרייה הלאומית

הערות שוליים
------------

1. 1 2  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
2. ↑  ראו לדוגמה שרה זיגלבאום, דו משמעות של מילים 1.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557834705171
* LCCN: sh85031544
* NKC: ph420387

 |
**לואי פיליפ, רוזן סגור** (בצרפתית: **Louis Philippe de Ségur**;‏ 10 בספטמבר 1753 – 27 באוגוסט 1830) היה היסטוריון ודיפלומט צרפתי.

ביוגרפיה
--------

לואי פיליפ נולד בפריז לפיליפ אנרי, מרקיז סגור. ב-1769 התגייס לצבא הצרפתי וב-1781 השתתף בתפקיד קולונל במלחמת העצמאות של ארצות הברית בקרב יורקטאון תחת פיקודו של הרוזן דה רושאמבו. ב-1784 נשלח כשגריר לסנקט פטרבורג, התקבל בחוגיה של קטרינה הגדולה וכתב מספר קומדיות בעבור התיאטרון שלה. ב-1787 חתם על הסכם מסחרי עם רוסיה שהביא לצרפת יתרונות רבים.

הוא שב לפריז ב-1789, אהד את המהפכה הצרפתית וניסה להשפיע על אונורה מירבו לכרות ברית עם ספרד נגד אנגליה. ב-1791 נשלח לברלין אך נתקל שם ביחס עוין. הוא פרש מכל תפקידיו אל העיר סו שבחבל איל-דה-פראנס ושם הקדיש את זמנו לכתיבה של ספרים היסטוריים ואחרים.

ב-1801 התמנה על ידי הסנט הצרפתי לחבר האספה המחוקקת על פי פקודתו של נפוליון בונפרטה, וב- 1803 נבחר לחבר האקדמיה הצרפתית. ב-1813 שימש כסנאטור וכחבר מועצת המדינה, אך ב- 1814 הצביע בעד הדחתו של נפוליון בונפרטה והפך לאחד מאצילי חצרו של המלך לואי השמונה עשר. ב-1815 הודח מכל תפקידיו בגלל שלקח חלק בשובו של נפוליון לשלטון במשך מאה הימים (1 במרץ - 18 ביוני 1815). הוא רצה לצאת לגלות עם נפוליון לאי סנט הלנה, אך בקשתו זו נדחתה.

ב-1819 הושבו לו כל תפקידיו. בין 1822 ו-1825 היה חבר המועצה העליונה של תנועת הבונים החופשיים הצרפתית וגילה דעות מתקדמות. הוא תמך במהפכת יולי 1830 ובלואי פיליפ, מלך צרפת, אך באותה שנה מת בפריז. הוא השאיר אחריו שני בנים ובת מאשתו אנטואנט ד'אגסו. אחד מבניו היה הגנרל וההיסטוריון פיליפ פול, רוזן סגור.

מספריו
------

* "מחשבות מדיניות" (1795)
* "סיפורים" (1809)
* "הרהורים, אמרות ומחשבות" (1823)
* "זיכרונות" (1824)
* "היסטוריה של צרפת" (1824 - 1834)
* "היסטוריה של היהודים" (1827)

אוסף של ספריו יצא לאור ב-34 כרכים החל מ-1824.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **לואי פיליפ, רוזן סגור** |
| ויקישיתוף תמונות ומדיה בוויקישיתוף: **לואי פיליפ, רוזן סגור** |

* לואי פיליפ, רוזן סגור, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274453505171
* BIBSYS: 90638737
* BNE: XX1436330
* BnF: cb12185861w (data)
* CANTIC: a10293668
* CiNii: DA06391396
* GND: 100130828
* ISNI: 0000 0001 2102 4747
* LCCN: n82152242
* The Léonore id LH//2493/71 is not valid.
* NKC: js2007400423
* NLA: 35650522
* NLG: 75918
* NSK: 000106469
* NTA: 069605157
* SELIBR: 338050
* SNAC: w6sf3qsk
* SUDOC: 030445825
* Trove: 1027145
* VcBA: 495/252746
* VIAF: 76361034
* WorldCat: lccn-n82152242

 |
**לואי מגנוס** (בצרפתית: **Louis Magnus**; ‏15 במאי 1881 - 1 בנובמבר 1950) היה מחליק אמנותי על הקרח, שחקן ומנהל הוקי קרח צרפתי. נחשב לאחד המנהלים החשובים בהיסטוריה של ענף ההוקי קרח, מייסד פדרציית ההוקי קרח הבינלאומית והנשיא הראשון שלה.

ילדותו
------

מגנוס נולד בקינגסטון, בירת ג'מייקה, לאב בריטי ואם צרפתייה. הוא עבר עם הוריו לצרפת כשהיה בן 8, והחל להחליק על קרח בגיל 12.

כמחליק אמנותי על הקרח
---------------------

מגנוס היה אלוף צרפת בהחלקה אמנותית על הקרח ליחידים ארבע שנים רצופות, בין 1908 ל-1911. עם זאת, לא התחרה באותן שנים באליפויות בינלאומיות ולא השתתף באולימפיאדת לונדון (1908), בה הפכה ההחלקה האמנותית בפעם הראשונה לענף אולימפי.

ב-1912 עזב את ההחלקה ליחידים ועבר לריקוד זוגות, ועם שותפתו שהייתה גם גיסתו, אניטה נחמיאס (אחותה של אשתו דאז) זכה באליפות צרפת ב-1912. באותה שנה השתתף עם אניטה נחמיאס בפעם היחידה באליפות בינלאומית, אליפות אירופה בהחלקה אמנותית. השניים סיימו במקום החמישי.

מייסד פדרציית ההוקי קרח הבינלאומית
----------------------------------

מסמך היסוד של ה-LIHG (לימים ה-IIHF) מ-15 במאי 1908. החתימה הראשונה מימין היא חתימתו של לואי מגנוס
במקביל לתחילת קריירת ההחלקה האמנותית שלו, שיחק מגנוס גם הוקי קרח. כדי למסד חוקה אחידה בעולם, שבו כל מסגרת קבעה לעצמה את חוקי המשחק, וכדי לייסד ולנהל מפעלים בינלאומיים, פנה מגנוס לאיגוד הבינלאומי להחלקה אמנותית כדי שיהיה גם הגוף העליון של הוקי קרח - אך האיגוד סירב לקחת את הענף תחת חסותו.

מגנוס פנה להקמת גוף עליון עצמאי להוקי קרח, וב-15 במאי 1908 כינס בבית מלון בפריז נציגים של ארבע מדינות מייסדות - צרפת, בריטניה, בלגיה ושווייץ, כאשר בוהמיה הצטרפה זמן קצר לאחר מכן. הארגון שנוסד על ידי מגנוס, הליגה הבינלאומית להוקי קרח (LIHG, ראשי תיבות של Ligue Internationale de Hockey sur Glace) הפך לגוף העליון של ההוקי קרח מאז ועד היום, וידוע בשמו הנוכחי "פדרציית ההוקי קרח הבינלאומית" (IIHF).

מגנוס שימש נשיאה הראשון של ה-LIHG עד 1912, כשבמהלך נשיאותו נוסד המפעל הבינלאומי הראשון של הארגון - אליפות אירופה בהוקי קרח, שהמהדורה הראשונה שלו נערכה ב-1910. הוא שב לנשיאות הארגון לתקופה קצרה ב-1914, כאשר פעילות הארגון למעשה נעצרה בשל מלחמת העולם הראשונה.

מותו ומורשתו
------------

מגנוס מת ב-1950 בפריז, בגיל 69.

ב-1985 שונה שמו של גביע האליפות של צרפת בהוקי קרח ל"גביע מגנוס" על שמו. ב-2004 שינתה הליגה העליונה של צרפת בהוקי קרח את שמה ל"ליג מגנוס" (Ligue Magnus) על שמו.

מגנוס התקבל כחבר בהיכל התהילה של פדרציית ההוקי קרח הבינלאומית ב-1997.

הבית שבו שוכן מטה פדרציית ההוקי קרח הבינלאומית, בציריך, נקרא גם הוא על שמו - "וילה לואי מגנוס".

קישורים חיצוניים
----------------

* לואי מגנוס, באתר olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7947 5332
* LCCN: no2010075210
* SUDOC: 078898439
* VIAF: 121203576
* WorldCat: lccn-no2010075210

 |
הרב **אהרן וייס** (א' בשבט ה'תרי"א, ינואר 1851 – ה'תרצ"ג, 1932/1933) היה רב הונגרי, אב בית הדין של העיר מונקץ' (כיום מוקצ'בו באוקראינה).

ביוגרפיה
--------

נולד בראש חודש שבט ה'תרי"א (1851) במונקץ' שבהונגריה (כיום מוקצ'בו באוקראינה) לרב שמואל צבי ולצירל. בהיותו הן 3, נתייתם מאימו. בילדותו למד אצל אביו ואצל אחיו הרב יוסף מאיר וייס. לאחר מכן, הלך לז'ידאצ'וב ללמוד אצל הרב יצחק אייזיק אייכנשטיין. כמו כן, למד אצל הרב חיים הלברשטאם, והרב יהושע רוקח. בגיל 17 נישא לבתו של הרב שלמה זלמן שניאורסון, האדמו"ר השני מקאפוסט. נסמך לרבנות על ידי הרב יקותיאל יהודה טייטלבוים, מחבר הספר ייטב לב, הרב חיים צבי מנהיימר, רבן של מספר קהילות בהונגריה ועל ידי הרב שלמה גאנצפריד, מחבר הספר קיצור שולחן ערוך.

בשנת ה'תרמ"ט מונה לרבה של בנדיקוביץ' שם שימש גם באדמו"רות. בשנת ה'תרע"ד עבר לרסוויגף (פרבר של מונקץ') והחל לכהן כאב בית הדין בה. בשנת ה'תרע"ג מונה לראב"ד של מונקץ', עד לפטירתו.

משפחתו
------

לרב וייס היו שתי נשים, בתו של הרב שלמה זלמן שניאורסון, האדמו"ר השני מקאפוסט, ובתו של הרב יהושע השיל פריד, ראש ישיבה ואדמו"ר. אחיו של הרב אהרן וייס היה הרב יוסף מאיר וייס, מחבר הספר "אמרי יוסף" ומייסד חסידות ספינקה.

הערות שוליים
------------

1. 1 2 3  אהרן שפירא, **ימי זכרון - ב חשון**, באתר אוצר החכמה
2. 1 2  **שערים תשכ"ח א (4944-5040)**, באתר אוצר החכמה
3. 1 2 3  **קארפאטורוס - אנציקלופדיה של גלויות**, באתר אוצר החכמה
**מעלת רנקין** היא יחידת מידה לטמפרטורה המשתמשת ב**סולם רנקין** (Rankine). היא קרויה על שמו של המהנדס והפיזיקאי הסקוטי ויליאם ג'ון מקורן רנקין אשר הציע אותה בשנת 1859. יחידת מידה זו אינה נפוצה ביום יום.

המעלה מסומנת ב־**R°** (או ב־**Ra°** אם יש צורך להבחין אותה מסולמות ראומיר (Réaumur) ורמר (Rømer). בדומה לקלווין (המסומן: K), האפס בסולם רנקין הוא האפס המוחלט, אולם מעלת רנקין אחת שקולה למעלת פרנהייט אחת ולא למעלת צלזיוס אחת כפי שמתקיים בסולם קלווין. טמפרטורה של F°‏ 459.67- שווה ל־R°‏ 0.

אם כן, המרה ממעלות צלזיוס למעלות רנקין תתבצע לפי:

T[°R]= 1.8×T[°C] + 491.67

מספר תחומים הנדסיים בארצות הברית העוסקים בטמפרטורה משתמשים בסולם רנקין. עם זאת ברחבי העולם המדעי, שבו נהוג להשתמש במערכת היחידות הבינלאומית (יחידות SI), טמפרטורה תרמודינמית נמדדת בקלווין.

בטבלה הבאה מוצגים קשרים של מספר סולמות טמפרטורה בולטים עם סולם רנקין.

|  | קלווין | צלזיוס | פרנהייט | רנקין |
| --- | --- | --- | --- | --- |
| **האפס המוחלט (לפי הגדרתו)** | K‏ 0 | C°‏ 273.15− | F°‏ 459.67− | R°‏ 0 |
| **נקודת הקיפאון של מים** | K‏ 273.15 | C°‏ 0 | F°‏ 32 | R°‏ 491.67 |
| **הנקודה המשולשת של מים (לפי הגדרתה)** | K‏ 273.16 | C°‏ 0.01 | F°‏ 32.018 | R°‏ 491.688 |
| **נקודת הרתיחה של מים** | K‏ 373.1339 | C°‏ 99.9839 | F°‏ 211.9710 | R°‏ 671.641 |

ראו גם
------

* יחידות מידה לטמפרטורה
* יחידות מידה על שם אישים

| יחידות מידה לטמפרטורה |
| --- |
| 

|  |
| --- |
| מעלות צלזיוס • מעלות פרנהייט • קלווין • מעלות ניוטון • מעלות ראומיר • מעלות רמר • מעלות רנקין |

 |

קישורים חיצוניים
----------------
**לואי מרשאן** (בצרפתית: **Louis Marchand**; ‏2 בפברואר 1669 – 17 בפברואר 1732) היה מוזיקאי צרפתי, מלחין ווירטואוז בנגינת עוגב וצ'מבלו.

קורות חייו
----------

מרשאן נולד בליון. בגיל שלושים ואחת היה ל"נגן עוגב מלכותי". מרשאן נודע בטבעו התוסס והססגוני, הן בחייו האישיים והן כמוזיקאי וכבש את פריז בסערה כשהגיע לשם מליון. יצא לו שם של אדם קשה ובלתי מהימן, אך אף על פי כן נודע ברבים כ"מרשאן הגדול". אנקדוטה אחת ששרדה מימיו מספרת עליו, כי בעת סיור בדרזדן ניאות לתחרות מוזיקלית עם יוהאן סבסטיאן באך, אך הסתלק מן העיר זמן קצר לפני המועד שנקבע לתחילת התחרות. הדעה הכללית הייתה, שמרשאן נמלט מן העיר משום שחשש לנחול מפלה מידי באך, אבל אין הוכחה חותכת לכך.

תיאור מוסמך יותר של מרשאן נותר בכל זאת מן הימים ההם, והוא מעיד על עזות המצח שלו ובוטות הליכותיו. אחרי שאשתו של מרשאן עזבה אותו (ישנם מקורות המדווחים כי הכה אותה), פקד עליו המלך להעביר לה מחצית משכרו. כתוצאה מכך, קטע מרשאן אחוז החימה את אחד הקונצרטים שלו באמצע והודיע למלך, לפני כל אנשי החצר שהתכנסו לשמוע את נגינתו, שאם אשתו אמורה לקבל מחצית משכרו, מן הראוי שתבוא ותנגן את שארית הקונצרט.

על אף הצלחתו של מרשאן והפופולריות שזכה לה בשעתו, רק מספר קטן של יצירות פרי עטו - ספר לעוגב, כמה שירים וקנטטות ושתי סוויטות לצ'מבלו (1702) יצאו לאור. ספר שלישי של קטעים לצ'מבלו, בסך הכל 14 במספר (12 בדו מינור, 2 בדו מז'ור), המיוחסים ברובם ללואי מרשאן, התגלה בפריז בשנת 2003. 

מרשאן מת בפריז.

מדיה
----

Listen to a dozen organ pieces from the *Premier Livre d’Orgue* by Louis Marchand on real french classical organs: 

* Orgues Virtuels

קישורים חיצוניים
----------------

ויקישיתוף מדיה וקבצים בנושא **לואי מרשאן** בוויקישיתוף

* לואי מרשאן, באתר ספוטיפיי
* לואי מרשאן, באתר AllMusic (באנגלית)
* לואי מרשאן, באתר MusicBrainz (באנגלית)
* לואי מרשאן, באתר Discogs (באנגלית)
* יצירתו של לואי מרשאן הדיאלוג הגדול, סרטון באתר יוטיוב
* יצירה לעוגב של לואי מרשאן, סרטון באתר יוטיוב

* **Louis Marchand** Sausagelynx Page


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265067105171
* BNE: XX1760260
* BnF: cb138970711 (data)
* CiNii: DA0597251X
* GND: 12973960X
* ISNI: 0000 0000 8368 2617
* LCCN: n82063650
* MusicBrainz: 68f517d6-6d9e-43b5-99d9-eb42731eee5e
* NKC: jn20010602476
* NTA: 096961902
* SNAC: w6nk6mt2
* SUDOC: 108450945
* VIAF: 29718683
* WorldCat: lccn-n82063650

 |
פרופ' **בִּירָאג' מוֹהָאן דָּאס גּוּפְּטַה** (בבנגלית: **বিরাজ মোহন দাশগুপ্ত**, ‏ 1889–1945) היה פרזיטולוג בנגלי נודע, אשר התפרסם בעקבות גילוי הטפיל *Plasmodium knowlesi*, אחד ממחוללי מחלת המלריה באדם אשר נפוץ בעיקר בדרום-מזרח אסיה, גילוי משותף לו ולפרזיטולוג הבריטי רוברט נולס (Robert Knowles).

קורות חייו
----------

עם סיום לימודי הרפואה החל דאס גופטה, בשנת 1921, לעבוד בתור חוקר במחלקה לפרוטוזואולוגיה בבית הספר לרפואה טרופית שבקולקטה. בשנת 1931 הובא מסינגפור אל בית הספר מקוק סרטנים אשר הפגין סימנים ברורים של מלריה. G. H. Campbel, אחד החוקרים בבית הספר, הצליח לזהות את טפילי ה-*Plasmodium* בדמו של המקוק וסיפר על כך למנהלו ליונל אברארד נאפייר (Lionel Everard Napier), אשר הזריק בתורו את טפילי ה-*Plasmodium* לשלושה קופים בריאים (שני מקוקי סרטנים ומקוק רזוס). מקוק הרזוס פיתח סימני מלריה חריפים ונאפייר, שהיה מודע למחקר שהתנהל במחלקת פרוטוזואולוגיה אודות מחלת המלריה בקופים, החליט להעביר לדאס גופטה את המקוק החולה. דאס גופטה, אשר עבד עם נולס, שמר על הטפיל עד לשובו של האחרון מחופשה ויחד החלו לחקור את המיקרוביולוגיה, המורפולוגיה והפתוגנזה של הטפיל. תחילה הם הראו כי בהיותם מאכסנים טבעיים של הטפיל, מפגינים מקוקי סרטנים פרזיטמיה נמוכה לעומת מקוקי רזוס. בשנת 1932 פרסמו השניים מאמר בו הם תיארו מין חדש של *Plasmodium* וכיצד יש ביכולתו להדביק הן קופים והם בני אדם, וזאת לאחר ביצוע ניסוי מוצלח בו הדביקו במלריה שלושה מתנדבים. במאמר אף ציינו כי לטפיל זה מחזור אריתרוציטי של כ-24 שעות ולו מורפולוגיה המזכירה את *Plasmodium malariae*. נולס ודאס גופטה לא נתנו שם לטפיל החדש והיו אלה החוקרים Sinton ו-Mulligan, אשר בשנת 1932 הוכיחו כי המחזור האריתרוציטי של הטפיל המדובר אכן אורך כ-24 שעות, תבעו את השם המדעי *Plasmodium knowlesi* כהוקרה לפועלו של רוברט נולס. 

בשנת 1943 מונה דאס גופטה לתפקיד מנהל בית הספר לרפואה טרופית בקולקטה, תפקיד אותו מילא עד למותו בשנת 1945. בכך היה למנהלו ההודי השני של המוסד.

בנו, הַרִיסְדְּהָאן דָּאסגּוּפְּטַה (Harisadhan Dasgupta), היה במאי קולנוע הודי.

פרסומיו
-------

במהלך חייו פרסם דה גופטה למעלה מ-70 מאמרים בתחום הפרזיטולוגיה והבקטריולוגיה בכתבי עת מדעיים שונים, דוגמת: Indial Medical Gazette, ‏Indian Journal of Medical Research ו-Parasitology. כמו כן הוציא לאור שלושה ספרים:

* B. M. D. Gupta, R. Knowles and Ronald Senior-White: **Studies in the parasitology of malaria**. Indian Medical Research Memoirs 18. Calcutta: Thacker, Spink & Co. 1930.
* B. M. D. Gupta, R. Knowles and B. C. Basu: **Studies in Avian Spirochaetosis: Parts I & II**. Indian Medical Research Memoirs 22. Calcutta: Thacker, Spink & Co. 1932.
* B. M. D. Gupta, R. Knowles: **Knowles's introduction to medical protozoology** (2nd ed.). Calcutta: U. N. Dhur & Sons. 1944.

ראו גם
------

* מלריה

הערות שוליים
------------

1. ↑  Antinori S, Galimberti L, Milazzo L, Corbellino M. (2013). *Plasmodium knowlesi: the emerging zoonotic malaria parasite*. Acta tropica. 125(2):191-201. PMID 23088834.
2. 1 2  ‏*Calcutta School of Tropical Medicine*.
3. ↑  Singh B, Daneshvar C. (2013). *Human infections and detection of Plasmodium knowlesi*. Clinical Microbiology Reviews. 26(2):165-84. PMID 23554413.
4. ↑  ‏*Harisadhan Dasgupta - An Indian film director*.
5. ↑  רשימת הפרסומים המדעיים של פרופ' ביראג' מוהאן דאס גופטה במאגר מידע ביבליוגרפי PubMed.
**הרצאות בראדשו** הן הרצאות יוקרתיות הניתנות, או בקולג' המלכותי לרופאים או במכללה המלכותית לכירורגים של אנגליה, על ידי אנשים שונים שמקבלים הזמנה לשאת את ההרצאות על ידי המוסדות.

היסטוריה
--------

ההרצאות נוסדו על ידי סאלי הול, אשתו של ויליאם בראדשו, שבצוואתה הורתה להעביר 1000 פאונד לקולג' המלכותי לרופאים ו-1000 פאונד למכללה המלכותית לכירורגים של אנגליה. הכסף נועד לממן הרצאות שנתיות שיעסקו ברפואה וכירורגיה. היא הורתה לקרוא להרצאות בראדשו על מנת להנציח את בעלה שהיה אוהב מדע.

ההרצאה הראשונה בקולג' ניתנה ב-1881 על ידי ג'ורג' ויויאן פור. ההרצאה הראשונה במכללה ניתנה ב-13 בדצמבר 1882, על ידי סר ג'יימס פאג'ט.

רשימת ההרצאות בקולג' המלכותי לרופאים
------------------------------------

פרק זה לוקה בחסר. אנא תרמו לוויקיפדיה והשלימו אותו.

רשימת ההרצאות במכללה המלכותית לכירורגים של אנגליה
-------------------------------------------------

ההרצאות במכללה הן דו-שנתיות (היו שנתיות עד 1993) ועוסקות בכירורגיה.

פרק זה לוקה בחסר. אנא תרמו לוויקיפדיה והשלימו אותו.

הערות שוליים
------------

1. 1 2 3  "Bradshaw, William Wood (1801–1866)". Plarr's Lives of the Fellows Online. נבדק ב-24 באוגוסט 2010. `{{cite web}}`:  (עזרה)